M e s t s k á    č a s ť   B r a t i s l a v a  -  N o v é   M e s t o

Materiál na rokovanie 							
Miestneho zastupiteľstva
dňa 11.06.2013

N á v r h
všeobecne záväzného nariadenia MČ B-NM, ktorým sa upravuje spôsob náhradného zásobovania pitnou vodou a náhradného odvádzania odpadových vôd v stavbách určených na bývanie nenapojených na verejný vodovod a verejnú kanalizáciu v mestskej časti Bratislava - Nové Mesto

Prekladá :							Materiál obsahuje :
Ing. Robert Molnár						1. Návrh uznesenia
riaditeľ EKO-podniku VPS 				2. Dôvodová správa
								3. Návrh VZN

								
Spracovateľ :							Stanovisko právnej skupiny: Ing. Robert Molnár						- bolo zapracované
riaditeľ EKO-podniku VPS				  

Jún  2013

NÁVRH UZNESENIA

Miestne zastupiteľstvo

schvaľuje:

Všeobecne záväzné nariadenie, ktorým sa upravuje spôsob náhradného zásobovania pitnou vodou a náhradného odvádzania odpadových vôd v stavbách určených na bývanie  nenapojených na verejný vodovod a verejnú kanalizáciu v mestskej časti Bratislava Nové Mesto

-  s pripomienkami

-  bez pripomienok

DÔVODOVÁ SPRÁVA

	Mestská časť Bratislava - Nové Mesto od  roku 1995 prostredníctvom svojej príspevkovej organizácie EKO-podniku VPS zabezpečuje tzv. rozvoz pitnej vody do domácností, ktoré nie sú trvalo napojené na verejný vodovod a verejnú kanalizáciu.

	Rozvoz pitnej vody je vykonávaný cisternou. Miesto odberu vody do cisterny bolo vlastníkom verejného vodovodu určené na Zátiší v areáli EKO-podniku VPS.

	Pitná voda sa rozváža celoročne 2 dni v týždni, presne identifikovaným spotrebiteľom v oblasti Horné Židiny, Kramáre, Ahoj, Briežky.

	Všetky náklady, spojené s tzv. rozvozom pitnej vody idú na ťarchu rozpočtu mestskej časti, zohľadnenej v rozpočte EKO-podniku VPS, čím dochádza k zvýhodneniu jednej časti obyvateľov voči iným.

	Nakoľko v navrhovanom VZN bolo nutné rozsiahlejšie vymedziť pojmy, aktualizovať znenie  a zadefinovať nový  spôsob dodávky  pitnej vody - zmenu z pôvodného zabezpečenia dodávky pitnej vody vrátane dopravy na miesto určenia na spôsob nový - priamy samostatný odber zmluvným odberateľom na stanovenom odbernom mieste, navrhujeme zrušenie aktuálneho VZN č. 6/2003 zo dňa 16. 12. 2003 o spôsobe náhradného zásobovania pitnou vodou a náhradného odvádzania odpadových vôd v stavbách určených na bývanie nenapojených na verejný vodovod a verejnú kanalizáciu a VZN č. 4/2004 zo dňa 12. 10. 2004, ktorým sa mení a dopĺňa Všeobecne záväzné nariadenie mestskej časti Bratislava - Nové Mesto č. 6/2003 zo dňa 16. 12. 2003, o spôsobe náhradného zásobovania pitnou vodou a náhradného odvádzania odpadových vôd v stavbách určených na bývanie nenapojených na verejný vodovod a verejnú kanalizáciu.

Materiál bol spracovaný po prerokovaní na základe odporučenia komisie pre činnosť EKO-podniku VPS zo zasadnutí v dňoch 29.11.2012 a 13.12.2012 a prerokovaný v komisiách MZ MČ B-NM a MR MČ B-NM.

Návrh tohto VZN je v súlade s § 36 ods.9 písm. c/ zákona č. 442/2002 Z.z. o verejných vodovodoch a verejných kanalizáciách a doplnení zákona č. 276/2001 Z.z. o regulácii v sieťových odvetviach citujem „Obec vydáva všeobecne záväzné nariadenie o spôsobe náhradného zásobovania vodou a náhradného odvádzania odpadových vôd podľa miestnych podmienok “.

	Podľa § 4 ods. 3 písm. f/ zákona č. 369/1990 Zb. o obecnom zriadení obec zabezpečuje medzi inými úlohami aj zásobovanie pitnou vodou, odvádzanie odpadových vôd, nakladanie s odpadovými vodami.	

NÁVRH

MESTSKÁ ČASŤ BRATISLAVA-NOVÉ MESTO
---------------------------------------------------------------

Všeobecne záväzné nariadenie
mestskej časti Bratislava-Nové Mesto
č. ......./2013
zo dňa .......
o spôsobe    náhradného   zásobovania    pitnou   vodou  a náhradného odvádzania   odpadových   vôd  v stavbách    určených    na    bývanie nenapojených na verejný  vodovod a verejnú kanalizáciu

Miestne zastupiteľstvo mestskej časti Bratislava - Nové Mesto podľa § 15 ods.2 písm. a/ zákona č.377/1990 Zb. o hlavnom meste Slovenskej republiky Bratislave v znení neskorších predpisov,  § 4 ods. 3 písm. f/ zákona č. 369/1990 Zb o obecnom zriadení v znení neskorších predpisov,  § 36 ods. 9 písm. c/ zákona č. 442/2002 Z.z. o verejných vodovodoch a verejných kanalizáciách a  zákona č. 276/2001 Z.z. o regulácii v sieťových odvetviach v znení neskorších predpisov sa uznieslo na tomto všeobecne záväznom nariadení.

§ 1
Úvodné ustanovenia

Toto všeobecne záväzné nariadenie upravuje :
(1) 	práva a povinnosti zásobovateľa, ktorý spôsob náhradného zásobovania pitnou vodou vykonáva, 
(2) 	práva a povinnosti konečného  spotrebiteľa náhradného zásobovania pitnou vodou a náhradného odvádzania odpadových vôd, / ďalej len spotrebiteľ /
(3)  spôsob a režim náhradného zásobovania pitnou vodou,
(4)  spôsob preukazovania odvádzania odpadových vôd,
(5)  požiadavky na kvalitu vody,
(6)  cenu náhradného zásobovania pitnou vodou.

§ 2
Vymedzenie základných pojmov

Na účely tohto všeobecne záväzného nariadenia sa rozumie:
(1) 	zásobovateľ je EKO-podnik verejnoprospešných služieb mestskej časti Bratislava - Nové Mesto,  /ďalej len zásobovateľ/,
(2)	náhradné zásobovanie pitnou vodou je zásobovateľom zabezpečená možnosť pravidelného odberu pitnej vody spotrebiteľom, podľa určeného harmonogramu, zo stanoviska určeného k odberu vody a do vlastných nádob spotrebiteľa, 

Strana 1

(3)	spotrebiteľ je fyzická osoba, ktorá býva v stavbe určenej na bývanie  ktorá  nie  je  napojená  na verejný vodovod a verejnú kanalizáciu  (bytový dom, rodinný dom, byt, obytná miestnosť)  ¹)  a   
1.	má na území mestskej časti Bratislava - Nové Mesto (ďalej len "mestská časť") trvalý pobyt  alebo ten  kto: 
a)	vlastní na území mestskej časti nehnuteľný majetok  alebo  mestskej časti platí  daň z nehnuteľnosti  alebo miestny poplatok  alebo hl. mestu SR Bratislavy platí mestský poplatok za komunálny odpad,
b) 	je v mestskej časti prihlásený na  prechodný alebo dlhodobý pobyt,
c) 	má čestné občianstvo hl. mesta SR Bratislavy.  ²) 
2.	má so zásobovateľom uzatvorenú celoročnú dohodu o náhradnom   zásobovaní pitnou vodou,
3. má preukázaný spôsob náhradného odvádzania odpadových vôd.

(4) 	Spotrebiteľ je aj právnická osoba, ktorá na základe rozhodnutia orgánov štátnej   správy alebo   samosprávy   užíva  stavbu  ako  sídlo   organizácie   určenej   pre styk  s verejnosťou  a má :
a)	so zásobovateľom   uzatvorenú   dohodu   o   náhradnom zásobovaní  s pitnou vodou,
b) preukázaný spôsob odvádzania odpadových vôd.

§ 3
Práva a povinnosti

(1) 	Zásobovateľ so spotrebiteľom uzatvára písomnú dohodu, na základe ktorej mu bude zabezpečené náhradné zásobovanie pitnou vodou v súlade s týmto VZN.

(2) 	Zásobovateľ je povinný zabezpečiť náhradné zásobovanie pitnou vodou  podľa harmonogramu v dohodnutom množstve až po uzatvorení písomnej dohody v súlade s ustanoveniami tejto dohody so spotrebiteľom.

(3)	Spotrebiteľ je povinný v dohode si určiť odberové množstvo pitnej vody na dobu najmenej jedného štvrťroku vopred.

(4)	Spotrebiteľ má povinnosť dohodnuté množstvo pitnej vody odobrať a v určených dňoch pristaviť si vlastnú kalibrovanú nádobu na odber pitnej vody na miesto určené pre odber vody.

(5)	Spotrebiteľ je povinný pred uzatvorením písomnej dohody o náhradnom zásobovaní pitnou vodou preukázať aj náhradné odvádzanie odpadových vôd. Pri nesplnení tejto povinnosti sa dohoda neuzavrie. 

(6) Zásobovateľ zníži, prípadne odmietne náhradné zásobovanie pitnou vodou ak ju spotrebiteľ využíva na iný než dohodnutý účel, uviedol pri uzatváraní zmluvy nepravdivé informácie alebo porušil náhradné odvádzanie odpadových vôd.

§ 4
Náhradné zásobovanie pitnou vodou

(1)	Náhradné zásobovanie pitnou vodou zabezpečí zásobovateľ priamym odberom z trvalého odberného  miesta verejného vodovodu v areáli EKO-podniku verejnoprospešných  služieb na  Zátiší, Bratislava.

(2)	Toto VZN sa nevzťahuje na náhradné zásobovanie pitnou vodou do domácností,  

Strana 2

napojených na verejný vodovod a verejnú kanalizáciu  ani v tom prípade, že vlastník alebo správca verejného vodovodu prerušil alebo obmedzil dodávku pitnej vody dodávanú prostredníctvom verejného vodovodu.  ³)

(3)	Náhradné zásobovanie pitnou vodou sa vykonáva v dňoch :
a) utorok, (ak je utorok dňom pracovného pokoja, odberný deň je streda),
b) piatok, (ak je piatok dňom pracovného pokoja, odberný deň je štvrtok),
c) náhradné zásobovanie pitnou vodou sa vykonáva v čase od 10:00 hodiny do 15:00 hodiny.

(4)  	V mimoriadnych prípadoch môže zásobovateľ určiť aj iné dni, než sú uvedené v ods. 3, čo vopred oznámi spotrebiteľom. 

§ 5
Požiadavky na kvalitu vody

(1)	Za kvalitu pitnej vody vo verejnom vodovode až po odberné miesto, umiestnené na Zátiší v areáli zásobovateľa zodpovedá vlastník alebo správca verejného vodovodu, pričom voda musí spĺňať všetky podmienky vyžadované platnými právnymi predpismi na kvalitu vody.  ⁴)

(2)	Zásobovateľ  zodpovedá za to,  že pri náhradnom zásobovaní  pitnou   vodou nedôjde k zníženiu jej kvality. 

(3)	Spotrebiteľ zodpovedá sám za kvalitu už odobratého množstva pitnej vody.

§ 6
Cena náhradného zásobovania pitnou vodou

(1) 	Zásobovateľ je povinný uhradiť cenu regulovanú pre domácnosť za celkové odobraté množstvo pitnej vody z verejného vodovodu – odberného miesta pre náhradné zásobovanie vlastníkovi  alebo správcovi verejného vodovodu.

(2) 	Spotrebiteľ je povinný zásobovateľovi za náhradné zásobovanie pitnou vodou zaplatiť vždy vopred podľa termínu uvedeného v dohode so zásobovateľom cenu, ktorá sa skladá:
a)	z regulovanej ceny vodného pre domácnosti, určenej cenníkom Bratislavskej     vodárenskej spoločnosti, a.s.,
b) 	z dane z pridanej hodnoty.  ⁵)

(3) 	Ak Bratislavská vodárenská spoločnosť, a.s. upraví cenu za odber vody, je zásobovateľ oprávnený upraviť cenu podľa uvedenej úpravy spotrebiteľovi.

§ 7
Zrušovacie ustanovenie

(1)	Dňom  nadobudnutia  účinnosti  tohto  všeobecne záväzného nariadenia  sa zrušuje  všeobecne  záväzné nariadenie mestskej  časti Bratislava - Nové Mesto č. 6/2003 zo dňa 16. 12. 2003 o spôsobe náhradného zásobovania pitnou vodou a náhradného odvádzania odpadových vôd v stavbách určených na bývanie nenapojených na verejný vodovod a verejnú kanalizáciu v znení VZN MČ B-NM č. 4/2004 zo dňa 12. 10. 2004.

Strana 3

§ 8
Záverečné ustanovenia

(1)	Všeobecne  záväzné  nariadenie  mestskej  časti  Bratislava - Nové  Mesto   bolo schválené Miestnym zastupiteľstvom Bratislava - Nové Mesto dňa ..........2013  uznesením č. .......... 

(2) 	Účinnosť nadobúda dňa ........................2013.

(3)	Zmeny a doplnky tohto všeobecne záväzného nariadenia možno vykonať iba všeobecne záväzným nariadením .

						Mgr. Rudolf Kusý 
                                       	starosta mestskej časti
                                        	Bratislava - Nové Mesto

¹) § 43b/  zákona č. 237/2000 Z.z. ktorým sa mení a dopĺňa zákon č. 50/1976 Zb 
     stavebný zákon, 
²) § 3 ods.1 až 5 zákona č. 369/1990 Zb. o obecnom zriadení,
³) § 32 zákona č. 442/2002 Z.z.,
⁴) § 13 zákona č. 442/2002 Z.z. a zákona č. 272/1994 Z.z. o ochrane zdravia ľudí,
⁵) cenník pitnej vody neoddeliteľná príloha č. 1 k VZN.

Strana 4

Príloha č. 1 k VZN č. .../2013

CENNÍK PITNEJ VODY

1/ regulovaná cena vodného k 15.04.2013  je 0,9235 €/m3, DPH (20%)  celkom 1,1082 €,/m3
2/ cena stočného                                                                                                              0,00  €
3/ odvádzanie zrážkových a povrchových vôd                                                               0,00  €

Strana 1   
Prílohy č. 1 k VZN č. .../2013